Der er talt ivrigt om dronningeduel og Nordjylland som det historiske valgs største politiske slagmark. Både Inger og Mette, som de fleste er på fornavn med, har Nordjylland som hjemmebane og i en helt frisk Megafon-måling for TV2 er et repræsentativt udvalg af nordjyderne blevet spurgt til de to kombattanter. Her er næsten lige stor tilslutning til her af de to kandidater. Men også kun næsten. For Mette Frederiksen (S), den siddende statsminister, er den nordjyderne har mest tillid til. Se de to spørgsmål længere nede. Blandt andet er de godt tusind nordjyder spurgt til hvem af de to, der bedst kan varetage nordjydernes interesser i folketinget i den kommende valgperiode. Her mener 43 procent at Mette Frederiksen vil være enten bedst eller klart bedst til at huske Nordjylland, når hun står på Borgen – modsat mener 40 procent at Inger Støjberg, der bor i Hadsund, vil være nordjyndernes stemme. Men nok så markant, er det at tilliden til Mette Frederiksen er meget større end til Støjberg, når spørgsmålet går på deres troværdighed. Inger Støjberg, der af Folketinget blev erkendt uværdig, er således den mindst troværdige med 36 procent, mens næsten halvdelen – 45 procent – af de adspurgte mener Mette Frederiksen enten er mest eller klart mest troværdig. Det er selvfølgelig værd at pointere, at nordjyderne er stillet overfor et enten-eller valg. De er altså ikke spurgt til om Mette Frederiksen eller Inger Støjberg generelt er troværdig – men om den ene er mere eller mindre troværdig end den anden. Se hvordan Inger Støjberg forholder sig til megafonmålingen her:

Referat:
En af dem står dog marginalt bedre hos nordjyderne i en helt ny måling.